**Kulturális célú támogatás nyújtása az Európai Bizottság  SA.34770 (2012/N-2) számú határozatával meghosszabbított N 357/2007. számú bizottsági határozat[[1]](#footnote-1) szabályainak megfelelően**

Az Európai Bizottság 2007-ben hagyta jóvá N 357/2007. számú határozatával a kulturális miniszter által a központi költségvetésből (OKM fejezi kezelésű előirányzatból, illetve utódjából) nyújtható kulturális célú támogatásokat. A határozat alapján 2012. szeptember 1-ig nyújtható támogatás.

A TVI által 2011. november 15-én az Európai Bizottsághoz bejelentett technikai módosítás értelmében az Európai Bizottság N 357/2007. számú határozatában szereplő szabályok irányadók a teljes központi költségvetésből, a Magyar Nemzeti Vagyonkezelő Zrt. által, illetve az önkormányzatok által nyújtandó kulturális támogatásokra is.

2012 tavaszán Magyarország kezdeményezte a program meghosszabbítását. Az Európai Bizottság 2012. július 27-én hozott SA.34770 (2012/N-2). számú határozatával jóváhagyta a támogatási program 2018. szeptember 1-jéig történő meghosszabbítását.

1. **Az Európai Bizottság SA.34770 (2012/N-2). számú határozata alapján** a központi költségvetésből, illetve az önkormányzatok által nyújtott kulturális célú támogatásoknak **meg kell felelniük az N 357/2007. számú bizottsági határozatban foglalt szabályoknak.**
2. A támogatás nyújtását megelőzően a támogatásnyújtónak **regisztrálnia kell magát a** [**tvi@nfm.gov.hu**](mailto:tvi@nfm.gov.hu) **e-mail címen**. (A regisztráció célja kizárólag a támogatásnyújtó kapcsolattartója nevének és e-mail címének rögzítése a 37/2011. Korm. rendelet 34. § (1) bekezdése szerinti beszámoló teljesítése érdekében.)
3. Az egyedi támogatásokat nem kell bejelenteni a TVI részére, mivel a 37/2011. Korm. rendelet 18. §-a szerinti létező támogatási programból nyújtott egyedi támogatásnak minősülnek. A 37/2011. Korm. rendelet 17. §-a alapján ugyanakkor a támogatásnyújtó kötelezettsége, hogy a **pályázati felhívásokat** előzetesen megküldje a TVI részére.
4. A támogatási szerződésnek a következő hivatkozást kell tartalmaznia:

**„Jelen … alapján a kedvezményezett az Európai Bizottság  SA.34770 (2012/N-2). számú határozatának megfelelően odaítélt … összegű kulturális célú támogatásban részesül.”**

1. Az Európai Bizottság SA.34770 (2012/N-2)**. számú határozatának** megfelelően, kulturális támogatásként nyújtott támogatásokról a 37/2011. Korm. rendelet 34. § (1) bekezdése alapján az Európai Bizottság részére történő éves jelentési kötelezettség teljesítéséhez a támogatást nyújtónak **minden év április 30-áig** **beszámolót** kell készítenie a megelőző évben nyújtott állami támogatásokról a TVI felhívásában meghatározott elektronikus formában és adattartalommal.

Támogatásokat Vizsgáló Iroda

1. (HL C 87/1, 2008.4.8.) [↑](#footnote-ref-1)